Oppistun Børli

Oppistun Børli er en husmannsplass i Eidskog kommune, Hedmark. Den er kjent som et kunstnerhjem ettersom forfatteren Hans Børli (1918–1989) ble født og vokste opp her.

Stedet ble ryddet av skogfinner tidlig på 1700-tallet. Børli-familien ble knyttet til stedet da Hans Børlis oldefar bosatte seg her i 1860, som husmann under godseier Haneborg i Høland. Hans Børli bodde barndomshjemmet inntil han i 1946 giftet seg og flyt­tet til Tobøl.

Huset og omgivelsene er skildret i Børlis selvbiografi Med øks og lyre (1988) og i dikt som «Ved Børen sjø».

Huset eies i dag av Stangeskovene. Hans Børli-selskapet leier stedet, og har siden 1991 et årlig kulturarrangement her, kalt Junikveld. Arrangementet har samlet inntil 1700 deltagere. 

På tunet står Svein Tore Kleppans byste av Børli.

Litteratur

Eksterne lenker 
 Hans Børli-selskapet

Norske kunstnerhjem
Byggverk i Eidskog
Kultur i Eidskog
Eidskogs historie